Í hverri viku útnefnir Mannlíf þá einstaklinga sem hafa blómstrað í vikunni og þá sem hafa ekki átt jafn auðvelt uppdráttar . Sjálfkjörið var í síðarnefnda flokkinn en nokkrir voru til kallaðir í þeim fyrrnefnda , en það var þekktur stjörnulögfræðingur sem varð fyrir valinu . Guðni Ágústsson hefur það gott þar sem hann á Tenerife slafrar í sig spænskri skinku á meðan hann fæst við uppáhaldsiðju sína , að sannfæra gesti Klörubars um hættuna af útlensku kjöti . Guðjón Þórðarson er kominn aftur í fótboltabransann og vann sinn fyrsta leik með færeyska liðinu NSÍ . En stjarna vikunnar er án efa Vilhjálmur H. Vilhjálmsson , stjörnulögfræðingurinn sem „ svagið “ . Þrautseigja Vilhjálms í Landsréttarmálinu varð til þess að íslenska ríkið fékk rassskellingu frammi fyrir Mannréttindadómstól Evrópu . Vissulega er heilt dómsstig í uppnámi vegna þessa en stjórnmálamenn hljóta að hugsa sig tvisvar um þegar freistingin um að taka geðþótta fram yfir faglegt ferli sækir að þeim . Sigríður Á. Andersen þingmaður Sigríður Á. Andersen dómsmálaráðherra fær rússneska kosningu þessa vikuna því enn og aftur hafði skipan hennar í Landsrétt teflt hennar stöðu og ríkisstjórnarsamstarfinu á tæpasta vað . Eftir að hafa unnið hverja orrustuna á fætur annarri í Landsréttarmálinu var dómur Mannréttindadómstóls Evrópu einfaldlega of þungt högg fyrir Sigríði sem sá sér þann kost vænstan að segja af sér og um leið bjarga ríkisstjórnarsamstarfinu . Framan af virtist Sigríður ætla að sitja fast við sinn keip en staðan breyttist eftir að forsætisráðherra „ lýsti áhyggjum sínum af stöðunni “ í símtali á þriðjudagskvöld .